钦定古今图书集成/理学汇编/字学典/第084卷 > 《宋朱长文墨池编》 > 《结裹法》
## 钦定古今图书集成/理学汇编/字学典/第084卷 > 《宋朱长文墨池编》 > 《结裹法》

夫言“抑左昇右”者，“图”、“国”、“圆”、“冏”等字是也。

夫言“举左低右”者，“崇”、“岂”、“耑”等字是也。

夫言促左展右者，“尚”、“势”、“常”、“宣”、“寡”等字是也。

夫言实左虚右者，“月”、“周”、“用”等字是也。

夫言左右揭腕之势者，“令”“人”“入”等字是也。

夫言一上下不齐之势者行，“何川”等字是也。

夫言用钩裹之势者，“罔冈”、“白田”等字是也。

夫言欲挑还置之势者，元“行”、“乙”“寸”等字是也。

夫言用钩努之势者，“均”“匀”、“旬”、“勿”等字是也。

夫言将欲放而更留者，《人入》“木”“火”等字是也。

凡工书点画，体理精元，约象立名，究之可悟。岂不以
点如利钻镂金，画如长锥界石，仿兹用笔，坐进千里。
夫书第一用笔，第二识势，第三裹束。三者兼备，然后
为书。苟守一途，即为未得。夫用笔起止，偏旁向背，其
要在蹲驭起伏失势岂止于散水烈火，其要在权变
改置，裹束岂止于虚实展促，其要归于互出。晓此三
者，始可言《书》。